Roswitha Steiner

Roswitha Steiner, gift Stadlober  (født 14. juni 1963 i Radstadt, Salzburg) er en tidligere østerriksk alpinist.

Hun tilhørte verdenseliten i slalåm på 1980-tallet. Til å begynne med deltok hun også i storslalåm. Den første verdenscupseieren kom i 1983 i slalåmrennet i Waterville Valley (USA). I 1986 vant hun slalåmverdenscupen for første gang, takket være fire seire i enkeltrenn.

Under VM 1987 i Crans-Montana tok hun sølvmedaljen i slalåm etter sveitsiske Erika Hess. Hun ledet med over et sekund på Hess etter første omgang, men ble såvidt tatt igjen av Hess i finaleomgangen. I Steiners siste sesong 1988 vant hun nok en gang slalåmcupen sammenlagt. Like etterpå kunngjorde hun at hun la opp.

Roswitha Steiner er gift med den tidligere langrennsløperen Alois Stadlober.

 Meritter 
 OL 1984 i Sarajevo
 4.-plass i slalåm
 OL 1988 i Calgary
 4.-plass i slalåm
 VM 1982 i Schladming
 7.-plass i slalåm
 10.-plass i storslalåm
 VM 1987 i Crans-Montana
 Sølv i slalåm
 Verdenscup
 2 ganger vinner av slalåmdelen av verdenscupen: 1985/86, 1987/88
 8 enkeltseire i verdenscupen

 Verdenscupseire 

 Dato Sted Land Disiplin 8. januar 1983  Waterville Valley  USA  Slalåm 17. desember 1983  Piancavallo  Italia  Slalåm 18. mars 1984  Jasna  Tsjekkoslovakia  Slalåm 8. desember 1985  Sestriere  Italia  Slalåm 5. januar 1986  Maribor  Jugoslavia  Slalåm 26. januar 1986  Saint-Gervais  Frankrike  Slalåm 18. mars 1986  Waterville Valley  USA  Slalåm 6. mars 1988  Aspen  USA  Slalåm

 Referanser 

 Eksterne lenker 


Kategori:Østerrikske alpinister
Kategori:Deltakere for Østerrike under Vinter-OL 1984
Kategori:Alpinister under Vinter-OL 1984
Kategori:Deltakere for Østerrike under Vinter-OL 1988
Kategori:Alpinister under Vinter-OL 1988
Kategori:Fødsler i 1963
Kategori:Østerrikske mestere i alpint
Kategori:Personer fra Bezirk St. Johann im Pongau